**Тәрбиелеу - білім беру процесінің циклограммасы**

Білім беру ұйымы (балабақша/ шағын орталық, мектепалды сыныбы)

«Болашақ» мектеп-гимназиясы

Топ \_МАД\_0 «Г»\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Балалардың жасы\_\_\_\_5\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жоспардың құрылу кезеңі (апта күндерін, айды, жылды көрсету)\_\_\_02.12.2022\_\_\_\_

|  |  |
| --- | --- |
| **Күн тәртібінің режимде** | **Бейсенбі** |
| Балаларды қабылдау | Балалар қабылдау,денсаулығымен көңіл күйлерін сұрау. |
| Ата-аналармен әңгімелесу, кеңес беру | Ата-аналармен балалардың денсаулығы, ауа-райына байланысты киім-кешек мәселелері бойынша әңгімелесу |
| Балалардың дербес әрекеті (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **« Шар жарылды »**  Тәрбиеші мен он шақты бала қол ұстаса шеңбер жасап  « пф-пф-пф»-деп қолдарын кере шеңберді үлкейтіп кеңейте береді. Тәрбиеші « шар жарылды»-деп дауыстап қалғанда балалар қолдан жібере салып «ой»-деп отыра кетеді. Ойынды бірнеше рет қайталап ойнатып балаларды қол ұстаса шеңбер жасап тұруға үйретеді |
| Ұйымдастырылған іс-әрекетке дайындық | **Жылулық сәті:**  Қуанамыз күлеміз,  Бар әлемде сүйеміз.  Қол ұстасып, қуанып,  Достарымен бір жүреміз. |
| Білім беру ұйымының кестесі бойынша ұйымдастырылған іс-әрекет | **Физикалық қасиеттерді дамыту**  **Ұ.Ә Дене шынықтыру**  **Сабақтың тақырыбы:** «Жол тәртібін білейік, Аман-есен жүрейік!»  **Мақсаты:** Жолда жүру ережесін дұрыс түсініп оны пайдалана білуге үйрету.  **Әдіс-тәсілдер:** Сахналық көрініс,ой қозғау,жұмбақтар,сұрақ-жауап  **Күтілетін нәтиже:** Балалар жолда жүру ережелерін біледі.  1**. Ұйымдастыру кезеңі:**  **1. Сахналық көрініс «Қасқыр мен Қоян»**  **Қоян:** - Ой, Қасқыр саған не болған?  **Қасқыр:** - Ештеңе болған жоқ.  - Онда неге аяғың ақсаңдап қалған?  - Ой, Қоян, сенен ешнәрсе де жасыра алмайды екенсің. Көлікке жабысамын деп...  - Сен не көлікке жабысып жүрсің бе?  - Иә - Жүріп бара жатқан көлікке жабысуға болмайтынын білмейсің бе?  - Баратын жеріме тез жетейін деп...  - Тез жетейін деп өзіңе не болғанын көрдің бе?  - Көрдім  - Көшеде қалай болса солай жүруге, көліктерге жабысуға болмайды ғой.  - Ал егер асығып тұрсам ше?  - Қаншалықты асығып тұрсаң да, жол ережесін сақтау керек.  - Жол ережесін?  - Иа, жаяу жүріп бара жатқан адамдарға, жүргізушілерге арналған ережелер болады.Сол ережелерді сақтау керек.  - Ал сол ережелерді сақтамасаң не болады?  - Жол ережесін сақтамағандарға айыппұл салады, ең қорқыныштысы сен сияқты жарақат алады.  - Қоян, жол ережесі деген не ол?  - Ал сен оның не екенін білмейсің бе?  Жоқ.  Ендеше жол ережесі туралы «Жол тәртібін білейік, Аман-есен жүрейік!» атты тәрбие сағатын бірге көрейік. Сонда жол ережесін білетін боласың.  Балалар,бізге қонаққа қоян мен қасқыр келіпті.Бұларда бізбен бірге сабаққа қатысып,жол ережесін білгілері келеді екен.Ал,балалар сабағымызға қатыстырамыз ба? Олай болса балалар, біз сендермен бүгін «Жол тәртібін білейік, Аман-есен жүрейік!» атты тәрбие сағатын бастаймыз.  **ІІ. Негізгі бөлім:**  **2. «Ой қозғау»**  **Жұмбақтар**  1. Ала таяқ ұстаған,  Жол тәртібін нұсқаған.  Өміріңді күзеткен,  Ысқырықпен түзеткен. *(Жол полициясы)*  2. Көше бойлап аяңдайды,  Адам тасып аялайды. *(Автобус)*  3. Көліктің қаншасын үстінен өткізген,  Іргеден басталып, алысқа жеткізген. *(Жол)*  4. Жоқ өзінде бас та, ауызда да, құлақ та,  Бақырайған үш көзі бар бірақ та. *(Бағдаршам)*  5. Арқаным бар тым ұзын,  Ала-алмайсың бір үзім.  Табыңдаршы, балалар,  Бұл жұмбақтың шешуін. *(Жол)*  6. Өзі сөйлей білмейді,  Бірақ «Тоқта, жүр!» дейді. *(Бағдаршам)*  **Сұрақ:** — Бағдаршам деген не?  — Ол қандай қызмет атқарады?  **3. « Кел, танысайық!» айдары**  **Мұғалім:** Бағдаршам өмірімізді жазымнан сақтандыратын көмекшіміз. Баршамызға оның сырын біліп, тілін алу керек.  **Бағдаршам** — жол элементтерінің ішіндегі ең ерте қолданыла бастағаны. Қазір бағдаршамның жасы жүзден асып кетті. Оның кескін келбеті де құрылысы да әлденеше рет жаңарды. Ол жол қозғалысына қатысушыларға өз жарығымен бағыт сілтейді.  Біздің еліміздің қала, ауылдарына бәріне ортақ көше қатынас ережесі енгізілген. Бұл ережені оқушылар да, үлкендер де, яғни барлық көлік жүргізетін жүргізушілер де бұлжытпай орындауы керек.  **Сұрақ:**  — Балалар, сендер көшеде жүру ережесін білесіңдер ме ?  — Жиек жол деген не? (Адамдар жаяу жүретін көше жиегіндегі тар жол)  — Жаяу адамға қай жермен жүруге болмайды? (Көлік жүретін көшенің ортасымен жүруге рұқсат етілмейді)  Жол ережесін бұзба, ол қатер тудырады. Жолдың қалыпты қозғалысы көбінесе балалардың  - жол бойында қалай болса солай жүріп,  - доп қуалайтыны,  - ролик тебетіні,  - жүріп бара жатқан машинаға жабысатыны,  - қалтарыстан жолға шығып келетіні салдарынан бұзылады екен.  Жол тәртібін бұзғандықтан кейбіреулер машина дөңгелегіне ілініп қаза тауып, кейбіреулері жарақат алады. Ал кейбіреулері өмірлік мүгедек болып қалады.  Сондықтан әрбір оқушы мектепте оқылатын «Жолда жүруережесі» тақырыбындағы сабақты мұқият тыңдап, әр сабақтан қорытынды жасап отыруға міндетті.  Үлгілі, тәртіпті оқушы көшеде, жолда жүру ережесін, заңын бұзбайды.  **Хормен:**  Қызыл көзін ашқанда,  Сынық сүйем баспа алға!  Сары көзін ашқанда,  Қарап қалма аспанға!  Жасыл көзін ашқанда,  Өте бергін, жасқанба!  Қызыл – Тоқта!  Сары – Сақтан!  Жасыл – Жол ашық!  **4. «Жол белгілерін білеміз бе?»**  (Оқушыларды жол белгілерімен толық таныстыру)  Балалар,жол ережелері туралы қандай тақпақтар білесіңдер?  **Сергіту сәті:**  **Қызыл:** қолымызды жоғары көтереміз.  **Сары:** бір- бірімізбен амандасамыз.  **Жасыл:** құшақтасамыз.  **5. «Жол тәртібін білейік, Аман-есен жүрейік!»**  **Сұрақ-жауап:**  ***1. Жолаушылар дегеніміз кімдер?***  Кез — келген көлік түрін пайдаланатын адамдар.  ***2. Бағдаршам дегеніміз не?***  Бағдаршам автомат жүйесіне қосылған үш көзді аспап. Жол қозғалысын реттейді.  ***3. Көшеде бағдаршам болмаса не істеу керек?***  Өз көзіне сену керек, жолдың әуелі сол жағына қарап содан соң, оң жаққа мойныңды бұрып көліктің жақын арада жоқтығына көңіл бөл.  ***4. Қандай көліктің түрлеріне бағдаршамның қызыл жарығына жүруге рұқсат етеді?***  Жедел жәрдем, полиция, өрт сөндіру машинасына.  ***5. Жолаушы таситын қоғамдық көліктерді қай жерден күтеді?*** Аялдамада  8***. Жақындап қалған көліктің алдынан жүгіру неліктен қауіпті?***  Жүргізуші көлікті тоқтата алмай, адам өміріне қауіп төнеді.  ***9. Полиция, жедел жәрдем, өрт сөндірушілер көліктері өтіп кеткенше күтіп тұру міндетті ме?***  Иә, міндетті.  ***10. Жолда қай жерден өту керек?***  Жаяу жүргіншілер өтпесі белгісі қойылған жерден.  **ІІІ. Қорытындылау.**  Қай көше, қай қалаға барсаңыз да,  Қай ақыл өлшеміне салсаңыз да,  Жол жүру ережесі — заңды тәртіп  Ол ортақ үлкен, кіші, баршамызға  Жол заңы дұрыс жүріп, абай болуды талап етеді. Жол тәртібін бұзба, ол қатер тудырады. Жолдың қалыпты қозғалысы көбінесе балалардың жол бойында қалай болса солай жүріп, доп қуалайтыны, шаңғы тебетіні, жүріп бара жатқан машинаға жабысатыны, қалтарыстан жолға шығып келетін салдарынан бұзылады.  Жол тәртібін бұзғандықтан кейбіреулер машина дөңгелегіне ілініп қаза тауып, кейбіреулері жарақат алады. Ал кейбіреулері өмірлік мүгедек болып қалады. Сондықтан әрбір оқушы мектепте оқылатын «Жолда жүру ережесі» тақырыбындағы сабақты мұқият тыңдап, әр сабақтан қорытынды жасап отыруға міндетті. Үлгілі, тәртіпті оқушы көшеде, жолда жүру ережесін, заңын бұзбайды.Міне, балалар, біз сендермен жолда қалай жүру керек екенін білеміз.  Жол ережесін әрқашан есте сақтау керек.  Жол ережесін жақсы білсек өзімізді жол апатынан сақтаймыз.  Ал енді осы ережелерді әрқашан орындап, аман болайық! |
| Серуенге дайындық | Балалардың өздігінен және жүйелі киінулерін қадағалау. Жылдамдыққа, тиянақтылыққа баулу. **(мәдени-гигиеналық дағдылар, дербес әрекет)** |
| Балалардың үйге қайтуы | Ата-аналармен өткен күн туралы, балалардың жетістіктері туралы әңгімелесу |